ไทยแอร์เอเชีย

ไทยแอร์เอเชีย AAV เป็นบริษัทร่วมทุนสายการบินราคาประหยัดของประเทศมาเลเซีย แอร์เอเชีย กับ เอเชีย เอวิเอชั่น ของประเทศไทย ให้บริการเที่ยวบินภายในประเทศและระหว่างประเทศของแอร์เอเชียจากกรุงเทพมหานคร และเมืองอื่น ๆ ในประเทศไทย

**ประวัติ**
ในอดีต มีเพียงสายการบินแห่งชาติเท่านั้น ที่สามารถบินเส้นทางหลักๆ อาทิเช่น กรุงเทพ-เชียงใหม่ ด้วยการบินตรงแบบไม่จอดแวะพักที่ไหน ส่วนสายการบินอื่นๆ ที่จะทำเส้นทางบินไปเชียงใหม่จะต้องมีการหยุดพัก เช่นบางกอกแอร์เวย์ส จะต้องจอดแวะพักที่สนามบินสุโขทัย  และ โอเรียนท์เอ็กซเพรสแอร์ (โอเรียนท์ไทย) ต้องไปจอดแวะพักที่สนามบินอู่ตะเภาก่อน จนกระทั่งรัฐบาลไทยได้เปิดเสรีการบินในปี พ.ศ. 2545 ทำให้สายการบินเอกชนอื่นที่มิใช่การบินไทยสามารถบินเส้นทางหลักทับกับสายการบินแห่งชาติได้ จึงทำให้มีสายการบินต้นทุนต่ำเกิดขึ้น 
บริษัท ไทยแอร์เอเชีย จำกัด ก่อตั้งขึ้นเมื่อ 19 กันยายน 2546 ประกอบธุรกิจสายการบินราคาประหยัดของประเทศไทยภายใต้ชื่อ ไทยแอร์เอเชีย ในเดือนพฤศจิกายน พ.ศ. 2554 บมจ. เอเชีย เอวิเอชั่น (ก่อตั้งขึ้นเมื่อ 14 กุมภาพันธ์ 2549) ซึ่งเป็นบริษัทที่อยู่ในประเทศไทยถือหุ้นไทยแอร์เอเชียในสัดส่วนร้อยละ 51 และ AirAsia Berhad (ผ่าน AirAsia Investment ที่ถือหุ้นในสัดส่วนร้อยละ 100) ซึ่งเป็นบริษัทที่อยู่ในประเทศมาเลเซียถือหุ้นในสัดส่วนร้อยละ 49 ทั้งนี้ สัดส่วนการถือหุ้นใน บจ. ไทยแอร์เอเชีย ของ บมจ. เอเชีย เอวิเอชั่น ปัจจุบันเพิ่มขึ้นเป็นร้อยละ 55 ภายหลังจากการเสนอขายหุ้นสามัญเพิ่มทุนของบริษัทให้แก่ประชาชนของ บมจ. เอเชีย เอวิเอชั่น และการเสนอขายหุ้นสามัญ เพิ่มทุนของ บจ. ไทยแอร์เอเชีย ให้แก่ผู้ถือหุ้นเดิมและสัดส่วนการถือหุ้นของ AirAsia Berhad ลดลงเหลือร้อยละ 45 ปัจจุบัน บจ. ไทยแอร์เอเชีย มีทุนจดทะเบียนจำนวน 435,555,600 บาท 
สายการบินไทยแอร์เอเชียนำเสนอภาพลักษณ์ใหม่ของการเดินทางภายใต้แนวคิด “ใคร ใคร...ก็บินได้” ซึ่งท้าทายความเชื่อเดิมๆ ที่มองว่าการโดยสารเครื่องบินเป็นการเดินทางเฉพาะกลุ่ม ยากและราคาแพง โดยอาศัยต้นแบบแนวคิดของสายการบินราคาประหยัดที่ประสบความสำเร็จในต่างประเทศ ที่นำเสนออัตราค่าโดยสารที่ประหยัดคู่กับบริการที่จำเป็นในการเดินทาง และจ่ายเพิ่มสำหรับบริการเสริมพิเศษที่ต้องการ ที่สามารถทำให้สายการบินไทยแอร์เอเชียเปลี่ยนประสบการณ์การบินให้มีความง่าย สะดวกสบาย สนุกสนานในราคาประหยัดสำหรับผู้โดยสารทุกคน ทั้งนี้สายการบินไทยแอร์เอเชียให้บริการการเดินทางโดยชั้นบินเพียงชั้นเดียวจากฝูงบินที่ประกอบไปด้วยเครื่องบินแอร์บัส A320 เพียงรุ่นเดียว โดยมีรายได้จากการให้บริการขนส่งผู้โดยสารแบบประจำ และจากการให้บริการเสริม อาทิ การลงทะเบียนสัมภาระ การเลือกที่นั่ง การสำรองที่นั่งและการเปลี่ยนแปลงการสำรองที่นั่ง การขายอาหาร เครื่องดื่ม และสินค้าบนเครื่องบิน เป็นต้น
สายการบินไทยแอร์เอเชียเริ่มต้นจากการมีเครื่องบินโบอิ้ง 737-300 จำนวน 2 ลำ ให้บริการเที่ยวบินแบบไม่มีการเชื่อมต่อ (Point-to-point) จากศูนย์ปฏิบัติการการบินกรุงเทพมหานคร โดยให้บริการเส้นทางบินเชิงพาณิชย์ครั้งแรกเมื่อวันที่ 3 กุมภาพันธ์ 2547 ในเส้นทางกรุงเทพฯ-ภูเก็ต, กรุงเทพฯ-หาดใหญ่ และกรุงเทพฯ-เชียงใหม่ และขยายเส้นทางบินเพิ่มเติมไปยังจุดหมายปลายทางทั้งในประเทศและต่างประเทศ ณ วันที่ 31 ธันวาคม 2554 สายการบินไทยแอร์เอเชีย มีเครือข่ายเส้นทางบินครอบคลุม 44 เมืองใน 10 ประเทศในทวีปเอเชีย แบ่งเป็นจุดหมายปลายทางระหว่างประเทศ 24 แห่งและจุดหมายปลายทางในประเทศ 20 แห่ง ปัจจุบันบริการด้วยฝูงเครื่องบินแอร์บัส A320 ใหม่จำนวน 53 ลำ (ข้อมูล ณ วันที่ 29 มี.ค. 2559) โดยมีจำนวน 180 ที่นั่งต่อลำ ให้บริการผู้โดยสารกว่า 14,849,422 ล้านคนในปี 2558 และกว่า 70 ล้านคนจนถึงปัจจุบัน

**เส้นทางการบิน**
สายการบินไทยแอร์เอเชีย เน้นให้บริการเส้นทางบินระยะใกล้ไปยังท่าอากาศยานที่อยู่ในและใกล้เคียงกับบริเวณที่มีประชากรหนาแน่นและจุดหมายปลายทางในการท่องเที่ยว ซึ่งโดยปกติอยู่ในรัศมีไม่เกิน 3,500 กิโลเมตร และระยะเวลาของเที่ยวบินไม่เกิน 4 ชั่วโมงจากศูนย์ปฏิบัติการการบินของ บจ. ไทยแอร์เอเชีย แต่ละแห่งซึ่งจะทำให้สายการบินไทยแอร์เอเชีย สามารถเข้าถึงประชากรในแถบเอเชียตะวันออกเฉียงใต้ อินเดีย และจีนได้มากขึ้น ทั้งนี้ บจ.ไทยแอร์เอเชีย ให้บริการเที่ยวบินแบบไม่มีการเชื่อมต่อ (Point-to-point) โดยไม่มีเที่ยวบินที่จอดเครื่องบินค้างคืนที่ท่าอากาศยาน (ยกเว้นการจอดเครื่องบินค้างคืนในท่าอากาศยานที่เป็นศูนย์ปฏิบัติการการบินของ บจ. ไทยแอร์เอเชีย) ซึ่งจะช่วยประหยัดค่าใช้จ่ายจากการส่งวิศวกรไปประจำการ หรือจากการที่ต้องเก็บอะไหล่เครื่องบินไว้นอกท่าอากาศยานที่เป็นศูนย์ปฏิบัติการการบินของ บจ. ไทยแอร์เอเชีย รวมถึงจากการที่ต้องจ่ายเบี้ยเลี้ยงหรือค่าที่พักสำหรับนักบินและลูกเรือที่พักค้างคืนในจุดหมายปลายทางที่ไม่ใช่ศูนย์ปฏิบัติการการบินของบจ. ไทยแอร์เอเชีย อีกด้วย
ปัจจุบัน สายการบินไทยแอร์เอเชีย (FD) ประกอบกิจการโดยมีศูนย์ปฏิบัติการการบิน 6 แห่งในประเทศไทย ได้แก่ - ศูนย์ปฏิบัติการการบินกรุงเทพฯ (ดอนเมือง) เริ่มให้บริการที่ท่าอากาศยานดอนเมืองในปี 2547 ต่อมาย้ายไปทำการที่ท่าอากาศยานสุวรรณภูมิ ในปี 2549 ตามการปิดท่าอากาศยานดอนเมือง และได้ย้ายกลับมายังท่าอากาศยานดอนเมือง เมื่อวันที่ 1 ตุลาคม พ.ศ. 2555- ศูนย์ปฏิบัติการท่าอากาศยานภูเก็ต เริ่มให้บริการในปี 2552- ศูนย์ปฏิบัติการท่าอากาศยานเชียงใหม่ เริ่มให้บริการในปี 2554- ศูนย์ปฏิบัติการท่าอากาศยานนานาชาติกระบี่ เริ่มให้บริการในปี 2557 - ศูนย์ปฏิบัติการท่าอากาศยานอู่ตะเภา เริ่มให้บริการในปี 2558- ศูนย์ปฏิบัติการท่าอากาศยานแม่ฟ้าหลวงเชียงราย เริ่มให้บริการในปี 2562
สำหรับศูนย์ปฏิบัติการท่าอากาศยานหาดใหญ่ ได้เริ่มให้บริการในปี 2559 แต่ได้ยกเลิกไป ตั้งแต่วันที่ 1 กรกฎาคม 2562
ไทยแอร์เอเชียได้ทำการบินไปยังจุดหมายปลายทางดังต่อไปนี้
ดูเพิ่มเติมที่ :  เส้นทางการบินของสายการบินกลุ่มแอร์เอเชีย
** กรุงเทพมหานคร - ท่าอากาศยานดอนเมือง  *ฐานการบินหลัก*
** สมุทรปราการ - ท่าอากาศยานสุวรรณภูมิ *ฐานการบินรอง*
** ภูเก็ต - ท่าอากาศยานภูเก็ต  *ฐานการบินรอง*
** เชียงใหม่ - ท่าอากาศยานเชียงใหม่  *ฐานการบินรอง*
** กระบี่ - ท่าอากาศยานนานาชาติกระบี่  *ฐานการบินรอง*
**เชียงราย - ท่าอากาศยานแม่ฟ้าหลวง เชียงราย  *ฐานการบินรอง*
**พัทยา / ระยอง - ท่าอากาศยานนานาชาติอู่ตะเภา *ฐานการบินรอง*
**หาดใหญ่ - ท่าอากาศยานหาดใหญ่
**พิษณุโลก - ท่าอากาศยานพิษณุโลก
**อุดรธานี - ท่าอากาศยานนานาชาติอุดรธานี
**ชุมพร - ท่าอากาศยานชุมพร
**ขอนแก่น - ท่าอากาศยานนานาชาติขอนแก่น
**นครพนม - ท่าอากาศยานนครพนม
**สกลนคร - ท่าอากาศยานสกลนคร
**อุบลราชธานี - ท่าอากาศยานนานาชาติอุบลราชธานี
**สุราษฎร์ธานี - ท่าอากาศยานนานาชาติสุราษฎร์ธานี
**นครศรีธรรมราช - ท่าอากาศยานนานาชาตินครศรีธรรมราช
**ตรัง - ท่าอากาศยานตรัง
**นราธิวาส - ท่าอากาศยานนราธิวาส
**น่าน - ท่าอากาศยานน่านนคร
**ร้อยเอ็ด - ท่าอากาศยานร้อยเอ็ด
**เลย - ท่าอากาศยานเลย
**บุรีรัมย์ - ท่าอากาศยานบุรีรัมย์
**ระนอง - ท่าอากาศยานระนอง
**ลำปาง - ท่าอากาศยานลำปาง
** พนมเปญ - ท่าอากาศยานนานาชาติพนมเปญ
** เสียมราฐ - ท่าอากาศยานนานาชาติเสียมราฐ–อังกอร์
**ซีอาน - ท่าอากาศยานนานาชาติซีอานเสียนหยาง
**ปักกิ่ง - ท่าอากาศยานนานาชาติเป่ย์จิงต้าซิง
**เซี่ยงไฮ้ - ท่าอากาศยานนานาชาติซ่างไห่ผู่ตง
**ฉงชิ่ง - ท่าอากาศยานนานาชาติฉงชิ่งเจียงเป่ย์
**ฉางชา - ท่าอากาศยานนานาชาติฉางชาหวงหัว
**หางโจว - ท่าอากาศยานนานาชาติหางโจวเซียวซาน
**อู่ฮั่น - ท่าอากาศยานนานาชาติอู่ฮั่นเทียนเหอ
**คุนหมิง - ท่าอากาศยานนานาชาติคุนหมิงฉางสุ่ย
**กวางโจว - ท่าอากาศยานนานาชาติกว่างโจวไป๋-ยฺหวิน
**เซินเจิ้น - ท่าอากาศยานนานาชาติเซินเจินเป่าอัน
**ซัวเถา - ท่าอากาศยานนานาชาติซัวเถาเจียหยาง
**เฉิงตู - ท่าอากาศยานนานาชาติเฉิงตูเทียนฟู่
**หนานจิง - ท่าอากาศยานนานาชาติหนานจิงลู่โข่ว เช่าเหมาลำ
**หนิงโป - ท่าอากาศยานนานาชาติหนิงโปลี่เซอร์ เช่าเหมาลำ
**กุ้ยหยาง - ท่าอากาศยานนานาชาติกุ้ยหยางหลงตงเป่า เช่าเหมาลำ
**กุ้ยหลิน - ท่าอากาศยานนานาชาติกุ้ยหลินเหลียงเจียง เช่าเหมาลำ
**เวินโจว - ท่าอากาศยานนานาชาติเวิ่นโจวหลงหวาน เช่าเหมาลำ
** ฮ่องกง - ท่าอากาศยานนานาชาติฮ่องกง
** เจนไน - ท่าอากาศยานนานาชาติเจนไน
** บังคาลอร์ - ท่าอากาศยานนานาชาติเกมเปโควทา (เบงกาลูรู)
** โกชิ - ท่าอากาศยานนานาชาติโคชิน
** โกลกาตา - ท่าอากาศยานนานาชาติเนตาจิสุภาสจันทรโภส
** ไฮเดอราบาด - ท่าอากาศยานนานาชาติราชีพ คานธี
** ชัยปุระ - ท่าอากาศยานนานาชาติชัยปุระ
** ติรุจิรัปปัลลิ - ท่าอากาศยานนานาชาติติรุจิรัปปัลลิ
** วิศาขาปัตนัม - ท่าอากาศยานนานาชาติวิศาขาปัตนัม
** ภุพเนศวร - ท่าอากาศยานนานาชาติบิจู แพตเนค
** คยา - ท่าอากาศยานคยา
** พาราณสี - ท่าอากาศยานนานาชาติลัลบาฮาดูร์ชาสทรี
** ลัคเนา - ท่าอากาศยานนานาชาติโชทารี ชารัน สิงห์
** ธากา - ท่าอากาศยานนานาชาติชาห์จาลาล
** บาหลี - ท่าอากาศยานนานาชาติงูระฮ์ ไร (เดนปาซาร์)
** ฟุกุโอกะ - ท่าอากาศยานฟุกุโอกะ
** โอกินาว่า - ท่าอากาศยานนาฮะ ผ่าน ไทเป
** โตเกียว (นาริตะ) - ท่าอากาศยานนานาชาตินาริตะ ผ่าน เกาสฺยง
** หลวงพระบาง - ท่าอากาศยานนานาชาติหลวงพระบาง
** เวียงจันทน์ - ท่าอากาศยานนานาชาติวัตไต
** โคลัมโบ - ท่าอากาศยานนานาชาติบันดารานายาเก
** มาเก๊า - ท่าอากาศยานนานาชาติมาเก๊า
** ปีนัง - ท่าอากาศยานนานาชาติปีนัง
** กัวลาลัมเปอร์ - ท่าอากาศยานนานาชาติกัวลาลัมเปอร์
** โจโฮร์บะฮ์รู - ท่าอากาศยานนานาชาติเซไน
** มาเล - ท่าอากาศยานนานาชาติเวลานา
** กาฐมาณฑุ - ท่าอากาศยานนานาชาติตริภูวัน
** สิทธารถนคร - ท่าอากาศยานโคตมพุทธะ
** มัณฑะเลย์ - ท่าอากาศยานนานาชาติมัณฑะเลย์
** ย่างกุ้ง - ท่าอากาศยานนานาชาติย่างกุ้ง
** สิงคโปร์ - ท่าอากาศยานชางงีสิงคโปร์
** ไทเป - ท่าอากาศยานนานาชาติไต้หวันเถา-ยฺเหวียน
** เกาสฺยง - ท่าอากาศยานนานาชาติเกาสฺยง
** ฮานอย - ท่าอากาศยานนานาชาติโหน่ยบ่าย
** นครโฮจิมินห์ - ท่าอากาศยานนานาชาติเตินเซินเญิ้ต
** ดานัง - ท่าอากาศยานนานาชาติดานัง 
**  ฟูก๊วก - ท่าอากาศยานนานาชาติฟู้โกว๊ก
** ญาจาง - ท่าอากาศยานเนีย เทรียง แคม รานห์
** ไฮฟอง - ท่าอากาศยานนานาชาติก๊าตบี (เริ่ม 16 กรกฎาคม 2568)

**เส้นทางการบินในอดีต**- โกตากีนาบาลู - ท่าอากาศยานนานาชาติโกตากีนาบาลู
** กัวลาลัมเปอร์ - ท่าอากาศยานนานาชาติกัวลาลัมเปอร์ บินจากท่าอากาศยานนานาชาติแม่ฟ้าหลวง

**ฝูงบิน**
แอร์บัส เอ320นีโอของไทยแอร์เอเชีย
, ไทยแอร์เอเชียให้บริการเครื่องบินดังต่อไปนี้:

**ฝูงบินในอดีต**

**อุบัติเหตุ**
 6 กุมภาพันธ์ พ.ศ. 2549 – ไทยแอร์เอเชีย เที่ยวบินที่ 3320 บินจากท่าอากาศยานดอนเมือง ไปยังท่าอากาศยานอุบลราชธานี ขณะลงจอด เกิดยางล้อหลังขวาระเบิดขึ้น นักบินสามารถควบคุมเครื่องบินให้จอดได้อย่างปลอดภัย- 7 ตุลาคม พ.ศ. 2549 – ไทยแอร์เอเชีย เที่ยวบินที่ 3151 บินจากท่าอากาศยานสุวรรณภูมิ ไปยังท่าอากาศยานนราธิวาส หลังจากออกบินไปได้ไม่นาน เกิดระบบความดันอากาศในห้องโดยสารขัดข้อง กัปตันตัดสินใจบินกลับมาที่ท่าอากาศยานสุวรรณภูมิเพื่อแก้ไขปัญหา เที่ยวบินล่าช้า 3 ชั่วโมง- 17 มีนาคม พ.ศ. 2553 – ไทยแอร์เอเชีย เที่ยวบินที่ 3321 กำหนดบินจากท่าอากาศยานอุบลราชธานี ไปยังท่าอากาศยานสุวรรณภูมิ เกิดความผิดพลาดขณะเตรียมจะนำเครื่องบินขึ้น เจ้าหน้าที่หอบังคับการบินแจ้งเตือนไม่ให้ขับเข้าพื้นรันเวย์ส่วนที่ปิดซ่อมแซม นักบินเบรกกะทันหัน แต่ไม่ทัน เครื่องบินเข้าไปในพื้นที่ที่ปิดซ่อมรันเวย์ และต้องใช้รถลากเครื่องบินถอยหลังออกมา- 30 เมษายน พ.ศ. 2555 – ไทยแอร์เอเชีย เที่ยวบินที่ 3201 กำหนดบินจากท่าอากาศยานนครศรีธรรมราช เวลา 08.40 น. ไปยังท่าอากาศยานสุวรรณภูมิ ระบบไฟฟ้าของเครื่องบินขัดข้อง ต้องซ่อมและตรวจสอบ เที่ยวบินล่าช้า 7 ชั่วโมง- 27 ธันวาคม พ.ศ. 2556 – ไทยแอร์เอเชีย เที่ยวบินที่ 3167 เครื่องบินแอร์บัส เอ320-216 ทะเบียน HS-ABB บินจากท่าอากาศยานภูเก็ต ไปยังท่าอากาศยานเชียงใหม่ หลังจากออกบินไปได้ไม่นาน เกิดบินชนนก ซากนกเข้าไปในเครื่องยนต์ จึงบินกลับมาท่าอากาศยานภูเก็ตเพื่อตรวจสอบความเสียหาย เที่ยวบินล่าช้าประมาณ 1 ชั่วโมงครึ่ง- 10 มิถุนายน พ.ศ. 2557 – ไทยแอร์เอเชีย เที่ยวบินที่ 3188 บินจากท่าอากาศยานดอนเมือง ไปยังท่าอากาศยานนครศรีธรรมราช ขณะบินลดระดับความสูงลงเพื่อเตรียมลงจอดที่นครศรีธรรมราช ปีกด้านซ้ายชนนกได้รับความเสียหาย ต้องซ่อมปีกเครื่องบิน ทำให้เที่ยวบินถัดไปที่จะต้องบินกลับดอนเมืองต้องล่าช้าออกไป 2 ชั่วโมงครึ่ง- 21 กรกฎาคม พ.ศ. 2557 – ไทยแอร์เอเชีย เที่ยวบินที่ 3189 บินจากท่าอากาศยานนครศรีธรรมราช ไปยังท่าอากาศยานดอนเมือง ก่อนเครื่องออกบินพบไฟสัญญาณเตือนติดในห้องนักบิน 1 จุด จึงต้องแก้ไขและตรวจสอบระบบการทำงานของเครื่องบิน ปรากฏว่าไม่พบปัญหาอื่นใดนอกจากไฟเตือนค้าง เที่ยวบินล่าช้า 3 ชั่วโมง- 5 สิงหาคม พ.ศ. 2557 – ไทยแอร์เอเชีย เที่ยวบินที่ 3187 เครื่องบินแอร์บัส เอ320-216 ทะเบียน HS-ABQ บินจากท่าอากาศยานนครศรีธรรมราช ไปยังท่าอากาศยานดอนเมือง ขณะบินขึ้นจากสนามบินนครศรีธรรมราช เวลา 16.30 น. ปีกชนกับฝูงนกได้รับความเสียหาย นักบินตัดสินใจบินลงจอดฉุกเฉินที่ท่าอากาศยานภูเก็ต และได้เปลี่ยนเป็นเครื่องบินอีกลำหนึ่งแทนโดยบินจากดอนเมืองมารับผู้โดยสาร เที่ยวบินล่าช้า 4 ชั่วโมงครึ่ง- 16 ตุลาคม พ.ศ. 2557 – ไทยแอร์เอเชีย เที่ยวบินที่ 3188 บินจากท่าอากาศยานดอนเมือง ไปยังท่าอากาศยานนครศรีธรรมราช ขณะลดระดับความสูงลงเตรียมจะลงจอด เวลา 08.00 น. ใบพัดปีกด้านซ้ายได้ชนกับนกกระยางตัวใหญ่ตัวหนึ่ง ทำให้ใบพัดปีกด้านซ้ายได้รับความเสียหายเล็กน้อย ต้องซ่อมปีกเครื่องบิน เที่ยวบินถัดไปที่จะต้องบินกลับดอนเมืองต้องล่าช้าออกไป 2 ชั่วโมงครึ่ง อย่างไรก็ตาม เหตุการณ์ลักษณะนี้เกิดขึ้นกับไทยแอร์เอเชียที่นครศรีธรรมราชถึง 3 ครั้งในปีเดียวกัน เกิดจากพื้นที่โดยรอบสนามบินมีนกอาศัยอยู่มาก และในขณะนั้นทางท่าอากาศยานนครศรีธรรมราชยังไม่สามารถแก้ไขปัญหานี้ได้อย่างถาวร- 30 ธันวาคม พ.ศ. 2557 – ไทยแอร์เอเชีย เที่ยวบินที่ 3254 บินจากท่าอากาศยานดอนเมือง ไปยังท่าอากาศยานขอนแก่น นักบินพบความผิดปกติในห้องเก็บสัมภาระ จึงบินกลับมาลงจอดที่ท่าอากาศยานดอนเมืองเพื่อตรวจสอบ เที่ยวบินล่าช้า 1 ชั่วโมง- 3 พฤษภาคม พ.ศ. 2558 – ไทยแอร์เอเชีย เที่ยวบินที่ 3398 บินจากท่าอากาศยานดอนเมือง ไปยังท่าอากาศยานนครพนม นักบินพบปัญหาทางเทคนิคบางอย่าง จึงบินกลับมาที่ท่าอากาศยานดอนเมือง และเปลี่ยนเป็นเครื่องบินอีกลำหนึ่งบินแทน เที่ยวบินล่าช้า 3 ชั่วโมง- 17 กรกฎาคม พ.ศ. 2558 – ไทยแอร์เอเชีย เที่ยวบินที่ 3568 บินจากท่าอากาศยานดอนเมือง ไปยังท่าอากาศยานร้อยเอ็ด นักบินพบปัญหาทางเทคนิคบางอย่าง จึงบินกลับมาที่ท่าอากาศยานดอนเมือง และเปลี่ยนเป็นเครื่องบินอีกลำหนึ่งบินแทน เที่ยวบินล่าช้า 2 ชั่วโมงครึ่ง- 19 มิถุนายน พ.ศ. 2559 – ไทยแอร์เอเชีย เที่ยวบินที่ 3259 กำหนดบินออกจากท่าอากาศยานขอนแก่น เวลา 20.40 น. ไปยังท่าอากาศยานดอนเมือง เครื่องบินขัดข้อง จึงเปลี่ยนเป็นเครื่องบินอีกลำหนึ่งแทนโดยบินจากดอนเมืองมารับผู้โดยสาร และบินออกจากขอนแก่นได้เมื่อเวลา 23.40 น. (เที่ยวบินล่าช้า 3 ชั่วโมง)- 2 มกราคม พ.ศ. 2560 – ไทยแอร์เอเชีย เที่ยวบินที่ 3256 เครื่องบินแอร์บัส เอ320-216 ทะเบียน HS-ABB กำหนดบินออกจากท่าอากาศยานดอนเมือง ไปยังท่าอากาศยานขอนแก่น ขณะลงจอด ส่วนปลายท้ายเครื่องบินกระแทกกับรันเวย์ ไม่มีผู้ได้รับบาดเจ็บแต่อย่างใด แต่เครื่องบินได้รับความเสียหาย ต้องซ่อม การซ่อมเสร็จสมบูรณ์และเครื่องบินลำดังกล่าวสามารถกลับมาบินได้ตามปกติในวันที่ 21 มีนาคมปีเดียวกัน- 21 กรกฎาคม พ.ศ. 2560 ไทยแอร์เอเชีย เที่ยวบินที่ 3032 เครื่องบินแอร์บัส เอ320-216 ทะเบียน HS-ABI บินจากท่าอากาศยานภูเก็ต ไปยังท่าอากาศยานดอนเมือง หลังลงจอดเสร็จและกำลังเคลื่อนที่ไปยังหลุมจอด เวลา 19.10 น. เครื่องบินขัดข้อง วิ่งต่อไปไม่ได้ ต้องใช้รถลากลากเครื่องบินไปยังหลุมจอด เพื่อให้ผู้โดยสารเดินออกจากเครื่องบินได้ตามปกติ และได้แก้ไขเครื่องบินจนแล้วเสร็จทันเวลาเที่ยวบินถัดไป- 23 กรกฎาคม พ.ศ. 2560 – ไทยแอร์เอเชีย เที่ยวบินที่ 104 เครื่องบินแอร์บัส เอ320-216 ทะเบียน HS-BBC บินจากท่าอากาศยานเชียงใหม่ ไปท่าอากาศยานนานาชาติอู่ตะเภา ขณะลงจอดที่อู่ตะเภา เวลา 21.27 น. ล้อแตะพื้นแล้วเกิดยางล้อหลังซ้ายระเบิดขึ้น นักบินสามารถควบคุมเครื่องบินให้หยุดได้อย่างปลอดภัยบนรันเวย์ แต่ไม่สามารถขับเคลื่อนต่อไปยังหลุมจอดได้ ทางสนามบินจึงปิดรันเวย์ชั่วคราวเพื่อลากเครื่องบินออกไปจากรันเวย์จนแล้วเสร็จ และเปิดรันเวย์ได้อีกครั้งเวลา 2.30 น. ของวันถัดไป- 25 สิงหาคม พ.ศ. 2560 – ไทยแอร์เอเชีย เที่ยวบินที่ 608 เครื่องบินแอร์บัส เอ320-216 ทะเบียน HS-BBK บินจากท่าอากาศยานดอนเมือง ไปยังท่าอากาศยานพนมเปญ ขณะออกบินขึ้นได้ไม่นานเกิดความขัดข้องที่ส่วนปีกด้านซ้าย สปอยเลอร์ที่ปีกเกิดค้าง ไม่ปิดพับลงไป จึงบินกลับดอนเมืองและเปลี่ยนเป็นเครื่องบินอีกลำหนึ่งบินแทน เที่ยวบินล่าช้า 2 ชั่วโมง 20 นาที- 13 มีนาคม พ.ศ. 2561 – ไทยแอร์เอเชีย เที่ยวบินที่ 761 เครื่องบินแอร์บัส เอ320-251 นีโอ ทะเบียน HS-CBG บินจากท่าอากาศยานนานาชาติมาเก๊า ไปยังท่าอากาศยานดอนเมือง ระหว่างบินเกิดมีสัญญาณแจ้งเตือนที่ห้องนักบินว่ามีความผิดปกติเกิดขึ้นที่เครื่องยนต์และปีกเครื่องบิน กัปตันจึงลงจอดฉุกเฉิน พร้อมผู้โดยสาร 147 คนและลูกเรืออีก 11 คน ที่ท่าอากาศยานนานาชาติอุดรธานี ได้อย่างปลอดภัย เมื่อเวลา 12:40 น. และสายการบินได้นำเครื่องบินอีกลำหนึ่งมารับผู้โดยสารเดินทางต่อ ทั้งนี้ผู้โดยสารได้มาถึงดอนเมืองล่าช้ากว่ากำหนดเวลาเดิมประมาณ 3 ชั่วโมง- 20 เมษายน พ.ศ. 2562 – ไทยแอร์เอเชีย เที่ยวบินที่ 3111 เครื่องบินแอร์บัส เอ320-216 ทะเบียน HS-ABN เส้นทางจากท่าอากาศยานนานาชาติหาดใหญ่ ไปยังท่าอากาศยานดอนเมือง เกิดเหตุเครื่องบินขัดข้อง สายการบินได้เปลี่ยนลำโดยสลับนำเครื่องบินอีกลำหนึ่ง ทะเบียน HS-BBA ของเที่ยวบินถัดไปเปลี่ยนมารับผู้โดยสารของเที่ยวบินนี้แทน รวมแล้วเที่ยวบินล่าช้ากว่ากำหนดเวลาเดิม 2 ชั่วโมง 35 นาที ส่วนลำเดิมที่ขัดข้องก็ได้แก้ไขแล้วเสร็จและใช้บินเที่ยวบินใหม่แทน- 5 กันยายน พ.ศ. 2562 – ไทยแอร์เอเชีย เที่ยวบินที่ 178 เครื่องบินแอร์บัส เอ320-216 ทะเบียน HS-BBT บินจากท่าอากาศยานนานาชาติเวลานา หรือท่าอากาศยานมาเล ประเทศมัลดีฟส์ ไปยังท่าอากาศยานดอนเมือง เกิดเหตุเครื่องยนต์เครื่องหนึ่งขัดข้องขณะขึ้นบินออกจากมัลดีฟส์ นักบินจึงได้บินวนกลับมาจอดที่มัลดีฟส์อีกครั้งอย่างปลอดภัย

**อ้างอิง**

**ดูเพิ่ม**
 ไทยแอร์เอเชียเอกซ์- รายชื่อเครื่องบินของไทยแอร์เอเชีย- รายชื่อเครื่องบินของไทยแอร์เอเชียเอกซ์

**แหล่งข้อมูลอื่น**

หมวดหมู่:สายการบินสัญชาติไทย
หมวดหมู่:บริษัทไทยที่ก่อตั้งในปี พ.ศ. 2546
หมวดหมู่:สายการบินที่ก่อตั้งในปี พ.ศ. 2546
ทไย
หมวดหมู่:สายการบินต้นทุนต่ำ
หมวดหมู่:ธุรกิจขนส่งและโลจิสติกส์